**ELETROS KABELIŲ IR REZERVINIŲ VAMZDŽIŲ AVARINIO REMONTO DARBŲ SUTARTIS NR. LS-77**

2025 m. rugpjūčio mėn. 5 d., Alytus

**VšĮ Alytaus apskrities S. Kudirkos ligoninė**, įmonės kodas 190272175, atstovaujama direktoriaus Svajūno Žukausko, veikiančio pagal ligoninės įstatus, (toliau – Užsakovas)

ir

**UAB Elektros trauka**, įmonės kodas 304945664, atstovaujama direktoriaus Renato Petkevičiaus, veikiančio pagal bendrovės įstatus (toliau – Rangovas).

Toliau sutartyje Užsakovas ir Rangovas kartu vadinami **Šalimis**, o atskirai – **Šalimi**, atsižvelgdami į Mažos vertės pirkimų tvarkos aprašo, patvirtinto viešųjų pirkimų direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“ 24.2.4 p. kai dėl įvykių, nepriklausančių nuo Užsakovo ir kurių Užsakovas negalėjo iš anksto numatyti, būtina ypač skubiai įsigyti darbų, į 24.3.2 p. leidžiantį sudaryti sutartį nesilaikant pirkimo procedūroms nustatytų reikalavimų, sudarė šią dviejų 0,4 kV kabelinių linijų ir rezervinių vamzdžių avarinio remonto darbų sutartį, toliau vadinamą „Sutartimi“, ir susitarė dėl toliau išvardintų sąlygų.

1. **SUTARTIES DALYKAS IR OBJEKTAS**
   1. Šia Sutartimi Rangovas įsipareigoja savo rizika per Sutartyje numatytą terminą ir Sutartyje nustatytomis sąlygomis atlikti ir perduoti Alytaus apskrities S. Kudirkos ligoninės dviejų 0,4 kV kabelinių linijų ir rezervinių vamzdžių avarinio remonto darbus (toliau – Darbai), atitinkančius šios Sutarties ir jos priedų reikalavimus, o Užsakovas įsipareigoja sudaryti Rangovui būtinas sąlygas Darbams atlikti, Sutartyje numatyta tvarka priimti Rangovo atliktus Darbus ir Rangovui sumokėti Sutarties kainą Sutartyje numatytomis sąlygomis ir tvarka.
   2. Darbai turi atitikti Lietuvos Respublikos įstatymų, teisės aktų, statybos techninių reglamentų reikalavimus. Darbų atlikimui taikomi Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) patvirtinti aplinkos apsaugos kriterijai (toliau – Aplinkos apsaugos kriterijų taikymo, vykdant žaliuosius pirkimus, tvarkos aprašas), nurodyti tvarkos aprašo:

1.2.1. 4.3 punktas „Perkamam darbui tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001). Europos Sąjungos aplinkosaugos vadybos ir audito sistemą (toliau – EMAS) ar kitu saplinkos apsaugos vadybos standartus“ ar kitas lygiavertes aplinkos apsaugos vadybos užtikrinimo priemones tenkinančias visus šiuos reikalavimus:

1.2.1.1. Apibrėžta įmonės ar įstaigos vadovybės patvirtinta aplinkos apsaugos politika ir aplinkos apsaugos reikalavimų atitikimas teikiant paslaugas ir vykdant darbus;

1.2.1.2. Nustatyti reikšmingiausi aplinkos apsaugos aspektai, kuriems įtaką daro, gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai;

1.2.1.3. Nustatyti aplinkosauginiai tikslai ir uždaviniai bei priemonės šiems tikslams pasiekti;

1.2.1.4. Numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai;

1.2.1.5. Parengtas aplinkosauginių ir avarinių situacijų valdymo planas;

1.2.1.6. Vykdoma aplinkosauginio gerinimo veiklos kontrolė (pvz., parengiamos kasmetinės ataskaitos, kurios pateikiamos, pristatomos įmonės vadovybei).

* 1. Darbai atliekami pagal pridedamą darbų kiekių žiniaraštį, reikalavimus naudojamoms medžiagoms ir darbams..
  2. Darbų atlikimo vieta – Alytaus apskrities S. Kudirkos ligoninės teritorija, Ligoninės g. 12, Alytus.

1. **SUTARTIES DARBŲ KAINA IR KAINODAROS TAISYKLĖS**

2.1. Bendra ir galutinė Sutartyje numatytų atliekamų Darbų kaina, įskaitant visus mokesčius, tame tarpe PVM ir visas Rangovo išlaidas, – **36623,32** Eur (trisdešimt šeši tūkstančiai šeši šimtai dvidešimt trys eurai ir 32 euro centai) be PVM, **44314,22 Eur** (keturiasdešimt keturi tūkstančiai trys šimtai keturiolika eurų ir 22 euro centai) su PVM. Sutarties kainą sudaro numatytų atliekamų Darbų (su medžiagomis) kaina.

2.2. Sutarties kaina apima visus Rangovo sutartinius įsipareigojimus ir visa, kas būtina tinkamam Sutartyje ir jos prieduose nurodytų darbų įvykdymui, jų užbaigimui. Į kainą įskaičiuojama visi mokesčiai, rinkliavos ir visos išlaidos, susijusios su darbams atlikti reikalingomis medžiagomis, įrenginiais, gaminiais, Rangovo naudojama technika, mechanizmais, transportu ir kitomis darbams atlikti naudojamomis priemonėmis, kurios būtinos visų Sutartyje nurodytų darbų atlikimui. Šiai Sutarčiai taikoma fiksuotos kainos kainodara.

2.3. Sutarties kaina už atliktus darbus yra fiksuota ir nekintama, ir nesiskiria nuo kainų, nurodytų Rangovo pasiūlyme pirkimui.

2.4. Jeigu, siekiant laiku ir tinkamai įvykdyti Sutartį, reikalinga atlikti darbus, kurie buvo numatyti arba yra būtini pagal darbų technologiją, bet Rangovas jų nenumatė ir teikdamas pasiūlymą pirkimui turėjo ir galėjo juos numatyti ir jie yra būtini Sutarčiai tinkamai įvykdyti, šiuos darbus Rangovas atlieka savo sąskaita. Papildomas apmokėjimas už papildomus darbus, kurių Rangovas nenumatė, nors privalėjo numatyti, nebus atliekamas.

2.5. Nepriklausomai nuo Rangovo atliktų darbų, dėl kurių nėra susitarta šioje Sutartyje nustatyta tvarka, apimties, Sutarties kaina negali būti keičiama, išskyrus šiais nurodytais atvejais:

2.5.1. pagal Sutarties 13 skyriaus nuostatas įforminus Pakeitimą Sutarties kaina gali būti koreguojama papildomų / keičiamų /nevykdomų Darbų sumomis sudarant susitarimą dėl Sutarties kainos koregavimo. Papildomų / keičiamų / nevykdomų Darbų kainos apskaičiuojamos žemiau pateikiamais būdais, nustatant aukščiau esančio būdo taikymo prioritetą, t. y. tik nesant galimybės taikyti aukščiau esantį būdą, gali būti taikomas žemiau esantis būdas:

2.5.1.1. pritaikant Sutartyje numatytų Darbų kainą (jei Sutartyje nustatyti tam tikrų konkrečių darbų įkainiai), jei įmanoma:

* pritaikant Sutartyje nurodytų darbų įkainius, arba
* išskaičiuojant kainos dalį iš Sutartyje numatyto įkainio, arba
* pritaikant Sutartyje numatytus panašių darbų įkainius. Panašius darbus turi pagrįsti ir nustatyti Užsakovas.
  + - 1. įvertinus pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudos) bei netiesiogines (pridėtines, statybvietės, pelno) išlaidas pagal Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95, priedo „Tiesioginių ir netiesioginių išlaidų apskaičiavimo taisyklės“ nuostatas.

1. **ATSISKAITYMO TVARKA**

3.1. Galutinį mokėjimą Rangovas gali gauti tik tada, kai Šalys pasirašo Darbų perdavimo-priėmimo aktą ir Rangovas ištaiso visus defektus, įvardintus Darbų perdavimo-priėmimo metu, Užsakovui raštiškai patvirtinus tokių defektų ištaisymą.

3.2. Už faktiškai ir kokybiškai atliktus darbus Užsakovas atsiskaitys pavedimu pagal Rangovo informacinės sistemos „SABIS“ priemonėmis pateiktą sąskaitą faktūrą per 60 kalendorinių dienų nuo darbų priėmimo ar patikrinimo dienos.

3.3. Užsakovas turi teisę sulaikyti mokėjimus už Rangovo atliktus Darbus, jeigu Rangovas nepašalina Užsakovo nurodytų Rangovo atliktų Darbų trūkumų.

3.4. Užsakovas gali tiesiogiai atsiskaityti su Subrangovais už jų atliktus darbus. Apie tai Užsakovas raštu informuoja Subrangovus per 3 darbo dienas po informacijos apie juos gavimo. Subrangovui raštu pateikus Užsakovui prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo Subrangovo, nustatanti tiesioginio atsiskaitymo su Subrangovu tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Rangovas turi teisę prieštarauti nepagrįstiems mokėjimams Subrangovui trišalėje sutartyje nustatyta tvarka.

3.5. Tiesioginio atsiskaitymo su Subrangovu tvarka ir pagrindinės trišalės sutarties sąlygos:

3.5.1. Subrangovas prieš teikdamas mokėjimo dokumentus Užsakovui pateikia Rangovo pasirašymui ir patvirtinimui tinkamai įformintus Pirkimo sutarties vykdymo dokumentus (po 3 (tris) egzempliorius) – atliktų darbų aktą;

3.5.2. Sutarties Šalys susitaria, jog Subrangovo pateikti Pirkimo sutarties vykdymo dokumentai laikomi tinkamai įformintais ir pateiktais, jeigu nurodytuose dokumentuose pateikta informacija apie Subrangovo atliktus darbus yra teisinga, atlikti darbai bei dokumentų įforminimas atitinka Pirkimo sutarties sąlygas.

3.5.3. Rangovas gavęs iš Subrangovo Pirkimo sutarties vykdymo dokumentus patikrina juos ir nustatęs, kad dokumentuose pateikta informacija apie Subrangovo atliktus darbus yra teisinga, atlikti darbai atitinka Pirkimo sutarties sąlygas, pateikti dokumentai įforminti tinkamai, ne vėliau kaip per 3 (tris) darbo dienas nuo tokių dokumentų gavimo dienos:

3.5.3.1. pasirašo ir patvirtina atliktų darbų aktą;

3.5.3.1. pateikia Pirkimo sutarties vykdymo dokumentus Užsakovui.

3.5.4. Jeigu Rangovas nustato, kad Subrangovo pateikti Pirkimo sutarties vykdymo dokumentai yra netinkamai įforminti, pateikti ne visi Pirkimo sutarties vykdymo išlaidas pagrindžiantys dokumentai, dokumentuose pateikta informacija apie atliktus darbus yra neteisinga, atlikti darbai neatitinka Pirkimo sutarties sąlygų ar esant kitiems neatitikimams Rangovas turi ne vėliau kaip per 5 (penkias) darbo dienas nuo tokio sprendimo priėmimo dienos, raštu informuoti apie tai Subrangovą, nurodydamas trūkumus ir nustatydamas protingą terminą trūkumams pašalinti.

3.5.5. Per Rangovo nustatytą terminą Subrangovui pašalinus trūkumus, Rangovas nustatyta tvarka pakartotinai patikrina dokumentus ir pateikia pasirašytus ir patvirtintus dokumentus Užsakovui.

3.5.6. Perkančioji organizacija (toliau – Užsakovas) ne vėliau kaip per 5 darbo dienas nuo Pirkimo sutarties vykdymo dokumentų gavimo dienos, patikrina pateiktus dokumentus ir, jeigu pateikti dokumentai yra tinkamai įforminti, dokumentuose pateikta informacija apie atliktus darbus yra teisinga, atlikti darbai atitinka Pirkimo sutarties sąlygas, pasirašo atliktų darbų aktą ir kitus dokumentus, jei taikoma, bei pateikia pasirašytus dokumentus (po 1 (vieną) egzempliorių) Rangovui ir Subrangovui.

3.5.7. Jeigu Užsakovas nustato, kad Rangovo pateikti dokumentai yra netinkamai įforminti arba pateikti ne visi Pirkimo sutarties vykdymo išlaidas pagrindžiantys dokumentai arba dokumentuose pateikta informacija apie atliktus darbus yra neteisinga, atlikti darbai neatitinka Pirkimo sutarties sąlygų ar esant kitiems neatitikimams, ne vėliau kaip per 5 (penkias) darbo dienas nuo tokio sprendimo priėmimo dienos, raštu informuoja Rangovą, nurodydamas trūkumus ir nustatydamas protingą terminą trūkumams pašalinti.

3.5.8. Subrangovas tik gavęs be išlygų visų Šalių suderintą ir pasirašytą atliktų darbų aktą, suformuoja elektroninę sąskaitą-faktūrą/ PVM sąskaitą-faktūrą (toliau – Elektroninė sąskaita) ir per sistemą „SABIS“ pateikia ją Užsakovui.

3.5.9.Visi Trišalės sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų. Tokie Trišalės sutarties pakeitimai yra neatskiriama Trišalės sutarties dalis.

3.5.10. Šalių atsakomybė yra nustatoma pagal galiojančius Lietuvos Respublikos teisės aktus, šią Trišalę sutartį ir kitus su šios sutarties vykdymu susijusius dokumentus. Šalys įsipareigoja tinkamai vykdyti savo įsipareigojimus, prisiimtus šia sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą

3.5.11. Rangovas atsako Užsakovui už Subrangovo prievolių neįvykdymą ar netinkamą įvykdymą, o Subrangovui – už Užsakovo prievolių neįvykdymą ar netinkamą įvykdymą

3.5.12. Užsakovas ir Subrangovas neturi teisės reikšti vienas kitam piniginių reikalavimų, susijusių su sutarčių, kiekvieno iš jų sudarytų su Rangovu, pažeidimu.

1. **DARBŲ ATLIKIMO TERMINAI**

4.1. Avarinio remonto darbai turi būti pradėti atlikti nedelsiant sudarius sutartį ir atlikti ne vėliau kaip per 1 (vieną) mėnesį nuo šios sutarties pasirašymo dienos.

4.2. Visa dokumentacija (*jei taikoma*) susijusi su darbų užbaigimu turi būti pateikta ne vėliau kaip per 1 (vieną) mėnesį nuo darbų atlikimo dienos, tačiau bendras darbų ir dokumentacijos pateikimo terminas negali būti ilgesnis kaip 2 (du) mėnesiai.

4.3. Sutartinių įsipareigojimų vykdymas gali būti stabdomas, jeigu vėluojama perduoti dalį statybvietės; būtinas papildomas laikas įvykdyti papildomų darbų ar paslaugų viešąjį pirkimą; esant trečiųjų šalių įtakai; esant nenumatomam gamtos jėgų veikimui, kai Rangovas negalėjo to pagrįstai numatyti pirkimo vykdymo metu. Sutartinių įsipareigojimų vykdymo stabdymas fiksuojamas raštu.

4.4. Sutartinių įsipareigojimų, kurių vykdymas buvo sustabdytas, vykdymo terminas pratęsiamas laikotarpiui, kuris, išnykus aplinkybėms, dėl kurių sutartinių įsipareigojimų (jų dalies) vykdymas buvo sustabdytas, pagal sutartį likęs Rangovo sutartinių įsipareigojimų (jų dalies) vykdymui iki kol sutartinių įsipareigojimų (jų dalies) vykdymas buvo sustabdytas.

4.5. Darbų pabaiga pagal Sutartį bus laikomas momentas, kai bus užbaigti visi sutartyje numatyti Darbai, ištaisyti defektai, su paskutiniu atliktų darbų aktu pateiktos įrenginių specifikacijos, sertifikatai ir atitikties deklaracijos (*jei taikoma*), kita išpildomoji dokumentacija bei atlikti visi reikalingi bandymai, Rangovui priklausantys pagal Lietuvos Respublikos teisės aktus bei pasirašytas Darbų perdavimo-priėmimo aktas pagal šios Sutarties 8 skyrių.

1. **ŠALIŲ ĮSIPAREIGOJIMAI**

5.1. Užsakovas įsipareigoja:

5.1.1. nustatyti darbų apimtį ir atlikimo sąlygas;

5.1.2. pranešti, kas vykdys darbų kokybės priežiūrą;

5.1.3. priimti iš Rangovo užbaigtus darbus ir už juos atsiskaityti;

5.1.4. pareikalauti šalinti trūkumus, nemokėti už nekokybiškai atliktą darbą arba sustabdyti darbus, jeigu Rangovas nesilaiko statybos normų ir taisyklių.

5.2. Rangovas įsipareigoja:

5.2.1. laiku pradėti, atlikti, užbaigti ir perduoti Užsakovui visus Sutartyje nurodytus darbus ir ištaisyti darbo defektus, atsiradusius per garantinį laikotarpį. Jeigu Rangovas darbo defektų nepašalina per nurodytą laikotarpį, ir darbo defektus šalina Užsakovas, tai Rangovas apmoka defektų šalinimo išlaidas;

5.2.2. naudoti tik Darbų vykdymui ir naudojimo sąlygoms tinkamą įrangą ir medžiagas;

5.2.3. pateikti Užsakovui medžiagų, gaminių ir konstrukcijų sertifikatus (jei taikoma), išpildomąją dokumentaciją ir kt. dokumentus;

5.2.4. užtikrinti saugos ir sveikatos darbe, priešgaisrinės saugos ir aplinkos apsaugos reikalavimų vykdymą;

5.2.5. būti atsakingu už visus savo veiksmus ir statybos darbų metodų tinkamumą, patikimumą visu Darbų vykdymo laikotarpiu;

5.2.6. pašalinti iš statybvietės visas statybines atliekas ir šiukšles;

5.2.7. valyti ir prižiūrėti patekimo į statybvietę kelius ir aplinką nuo šiukšlių, dulkių ar kitų teršalų. Statybvietė ir visos tokios patekimui į statybvietę naudojamos patalpos bei keliai turi būti saugūs, paženklinti įspėjamaisiais ženklais ir nekelti pavojaus Užsakovo personalui ir tretiesiems asmenims. Rangovas turi būti atsakingas už bet kokį šių patalpų ar kelių remontą, kurio gali prireikti dėl Rangovo veiksmų;

5.2.8. užtikrinti, kad Rangovo personalas būtų kvalifikuotas, įgudęs ir turintis patirtį atitinkamam Darbų vykdymui. Užsakovas gali pareikalauti, kad Rangovas pakeistų Rangovo personalą, kuris nekompetentingai ar aplaidžiai vykdo pareigas, nesugeba laikytis Sutarties sąlygų arba savo elgesiu kelia grėsmę saugai darbe, sveikatai arba aplinkos apsaugai. Jeigu keičiami asmenys, nurodyti Rangovo pasiūlyme, tuomet būsimojo Rangovo personalo kvalifikacija turi būti ne prastesnė, nei jiems nurodyti kvalifikaciniai reikalavimai pirkimo dokumentuose;

5.2.9. garantuoti, kad atlikti darbai atitinka norminių statybos dokumentų reikalavimus;

5.2.10. užtikrinti, kad Rangovas ir bet kurie asmenys (Subrangovai, subsubrangovai ir kt.), veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo Sutartinių įsipareigojimų dalis;

5.2.11. būti atsakingu už Subrangovo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą;

5.2.12. Iki Darbų pradžios paskirti atsakingus asmenis laikantis Statybos įstatymo numatytų reikalavimų;

5.2.13. sudaryti sąlygas Užsakovo atstovams lankytis Darbų atlikimo objekte bei susipažinti su visa Darbų dokumentacija;

5.2.14. turėti visą būtiną informaciją, kurią Rangovas, panaudodamas visas savo žinias ir rūpestingumą, galėjo gauti iki Sutarties pasirašymo, ir kuri gali turėti įtakos Sutarties kainai arba Darbams. Turi būti laikoma, kad Sutartyje nurodyta kaina apima visus Rangovo įsipareigojimus pagal Sutartį ir visa, kas būtina tinkamam Darbų vykdymui ir užbaigimui, įskaitant būtinus Sutarčiai įvykdyti darbus, kurie nors ir nebuvo tiesiogiai nustatyti Sutartyje, tačiau kuriuos Rangovas turėjo ir galėjo numatyti ir įvertinti dar iki pasiūlymų pateikimo termino pabaigos;

5.2.15. prisiimti atsakomybei ir rizikai Darbų faktinių kiekių neatitikimą orientaciniams kiekiams. Jei neatitinka daugiau kaip 15 procentų, skaičiuojant nuo Pradinės sutarties vertės, Sutartyje nurodytų Darbų apimties, visi darbai, viršijantys 15 procentų ribą, turi būti atsisakomi ir (ar) įsigyjami taikant kiekio (apimties) keitimo sąlygas, nurodytas Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 III skyriuje. Tokių darbų vertės nustatymo, teikimo ir tvirtinimo procedūra atliekama analogiškai kaip pagal Pakeitimų procedūrą, nurodytą Sutarties 13 skyriuje.

5.2.16. savo sąskaita atlyginti nuostolius, kurie atsirado dėl netinkamo darbų vykdymo ir apsaugoti Užsakovą nuo visų pretenzijų, kompensacijų;

5.2.17. savo sąskaita šalinti kontrolinių bandymų metu nustatytus darbų kokybės trūkumus iki teikiant dokumentus apmokėjimui už atliktus darbus;

5.2.18. savo sąskaita atlikti medžiagų ir gaminių tyrimus, jei Užsakovui kilo įtarimas dėl atliktų, bet nepriduotų darbų kokybės;

5.2.19. vykdyti darbų pirkimo metu visus pateiktus įsipareigojimus;

5.2.20. įspėti Užsakovą, jei jo nurodymų laikymasis kelia grėsmę atliekamų darbų kokybei;

5.2.21. laiku pranešti Užsakovui apie kitas aplinkybes, kenkiančias darbų kokybei, atlikimo terminui.

5.2.22. Rangovas visą sutarties vykdymo laikotarpį privalo būti įdiegęs aplinkos apsaugos vadybos sistemą pagal standartą LST EN ISO 14001 ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus arba taikyti kitas lygiavertes aplinkos apsaugos vadybos užtikrinimo priemones (žr. Sutarties 1.2.1 p.).

5.2.23. Rangovas garantuoja, kad jam nėra uždrausta dalyvauti viešuosiuose pirkimuose ir atsižvelgiant į Mažos vertės pirkimų tvarkos aprašo, patvirtinto viešųjų pirkimų direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“ 9² p. numatytą pašalinimo pagrindą, įsipareigoja nedelsiant informuoti Užsakovą, jei toks draudimas atsiranda šios Sutarties vykdymo metu.

1. **ŠALIŲ TEISĖS**

6.1. Užsakovo teisės:

6.1.1. bet kuriuo metu tikrinti Darbų atlikimo eigą ir kokybę;

6.1.2. nukrypimus nuo kokybės reikalavimų ar kitus trūkumus fiksuoti vienkartinio patikrinimo aktais ir reikalauti per suderintą protingą terminą neatlygintinai pašalinti nurodytus trūkumus;

6.1.3. pareikšti reikalavimus dėl Darbų rezultato trūkumų, kurie buvo nustatyti per garantinį terminą;

6.1.4. paskirtas baudas Rangovui išskaičiuoti iš Rangovui mokėtinų sumų, o jei tokių sumų nepakanka, kreiptis į Rangovą.

6.2. Rangovas turi teisę vietoj Užsakovo nustatytų Rangovo atliktų Darbų trūkumų pašalinimo atlikti Darbus iš naujo.

1. **ATSAKOMYBĖ UŽ DEFEKTUS, GARANTIJOS**

7.1. Darbams atlikti naudojamos Lietuvos Respublikoje nustatyta tvarka sertifikuotos medžiagos, statybos produktai bei įrenginiai. Visos medžiagos bei montuojami įrenginiai privalo būti nauji, išskyrus atvejus, kai naudojamos jau naudotos ir (ar) Užsakovo pateiktos medžiagos, statybos produktai bei įrenginiai.

7.2. Garantinis laikotarpis pradedamas skaičiuoti nuo darbų perdavimo priėmimo akto pasirašymo.

7.3. Užsakovas, nustatęs Darbų trūkumus ar kitokius nukrypimus nuo Sutarties po Darbų perdavimo-priėmimo, jei tie trūkumai ar nukrypimai negalėjo būti nustatyti perimant Darbą (paslėpti trūkumai arba atsiradę statinio garantinio naudojimo metu), taip pat jei jie buvo Rangovo tyčia paslėpti, privalo apie juos raštu pranešti Rangovui.

7.4. Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. Rangovas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo Darbus. Rangovas privalo savo sąskaita ir rizika atlikti Darbus, jeigu tie Darbai susiję su Sutarties neatitinkančiomis Medžiagomis, netinkama darbų kokybe arba bet kurio Rangovo įsipareigojimo pagal Sutartį neįvykdymu.

1. **ATLIKTŲ DARBŲ PRIĖMIMAS**

8.1. Tarpiniai mokėjimai neatliekami.

8.2. Apie Darbų galutinį atlikimą Rangovas raštu praneša Užsakovui ne vėliau kaip prieš 3 darbo dienas iki numatomo atliktų Darbų rezultato perdavimo.

8.3. Atliktų Darbų priėmimas įforminamas perdavimo-priėmimo aktu, kuriuo Užsakovas patvirtina priėmęs, o Rangovas – perdavęs atliktus Darbus. Aktas surašomas dviem egzemplioriais, po vieną egzempliorių kiekvienai sutarties Šaliai.

8.4. Jeigu Darbai nebuvo priimti dėl nustatytų trūkumų, Rangovas per 5 darbo dienų privalo savo sąskaita tuos trūkumus pašalinti. Pašalinus minėtus trūkumus, Darbų priėmimas vykdomas iš naujo šioje Sutartyje nustatyta tvarka.

1. **ATSITIKTINIO DAIKTO ŽUVIMO RIZIKA**

9.1. Jeigu Sutarties objektas atsitiktinai žūva arba ne dėl šalių kaltės pasidaro negalima Darbų baigti, tai Rangovas neturi teisės reikalauti atlyginimo už Darbus.

9.2. Jeigu 9.1. sutarties punkte nurodytos pasekmės atsiranda dėl Užsakovo kaltės, Rangovui paliekama teisė gauti atlyginimą už Darbus.

1. **ŠALIŲ ATSAKOMYBĖ**

10.1. Užsakovas, uždelsęs sumokėti Rangovui priklausančias sumas šioje Sutartyje nustatyta tvarka ir terminais, Rangovui pareikalavus, moka Rangovui 0,02 % (dviejų šimtųjų) delspinigių už kiekvieną pavėluotą dieną nuo laiku neapmokėtos sumos.

10.2. Rangovui uždelsus darbų įvykdymą iki 4.1 punkte nurodyto termino ir nepateikus Užsakovui pagrįstų įrodymų, pateisinančių darbų atlikimo vėlavimą, Užsakovas gali reikalauti 10 % baudos nuo neatliktų darbų sumos su PVM, kuri bus išskaityta iš Rangovui mokamos sumos. Bauda negali būti išreikalaujama, jei vėluojama dėl priežasčių, nepriklausomų nuo Rangovo. Ši bauda Šalių sutarimu laikoma minimaliais, teisingais, sąžiningais ir nekvestionuojamais Užsakovo nuostoliais.

10.3. Sutarties vykdymo metu Rangovas, nesilaikantis žaliųjų reikalavimų nurodytų 1.2 punkte, Užsakovui moka 100 eurų baudą už kiekvieną tokį nustatytą pažeidimą. Ši sąlyga yra esminė sutarties sąlyga ir pritaikius šiame punkte numatytą baudą du kartus, Užsakovas gali vienašališkai nutraukti sutartį įspėjęs Rangovą prieš 15 dienų.

10.4. Sutarties vykdymo metu Rangovas, pažeidęs šios Sutarties 5.2.23 p., Užsakovui moka 200 eurų baudą.

10.5. Rangovas padengia ir kitus, išskyrus šio skyriaus 10.1–10.4, 10.10 p. numatytas sankcijas, Užsakovo nuostolius, kuriuos Užsakovas patiria dėl Rangovo kaltės.

10.6. Baudos sumokėjimas ir atlyginimas nuostolių, padarytų netinkamu Sutarties vykdymu, neatleidžia nuo pareigos įvykdyti įsipareigojimus.

10.7. Rangovas neatleidžiamas nuo atsakomybės dėl įsipareigojimų pagal Sutartį vykdymo ir jam nekompensuojamos jokios papildomos išlaidos, kurios gali atsirasti dirbant sunkiomis (tačiau tokiomis, kurių galima tikėtis pagal vietos klimatines sąlygas) oro sąlygomis vykstant statybos darbams ir pan.

10.8. Jei dėl Rangovo neveikimo ar netinkamo veikimo Darbų atlikimo bei garantinio laikotarpio metu padaroma žala tretiesiems asmenims, Rangovas privalo pilnai atlyginti atsiradusią žalą.

10.9. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

10.10. Sutarties vykdymo metu Rangovas pasitelkęs subrangovus / subtiekėjus, kurių nebuvo išviešinęs sutarties sudarymo metu ir kurie nėra numatyti Sutartyje, moka 500 (penkių šimtų) eurų baudą už kiekvieną tokį nustatytą pažeidimą.

1. **NENUGALIMOS JĖGOS APLINKYBĖS**

11.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (*force majeure*), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.

11.2. Nenugalima jėga (*force majeure*) nelaikomos Šalies veiklai turėjusios aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ir savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžių pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (*force majeure*) taip pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles.

11.3. Jei nenugalimos jėgos (*force majeure*) aplinkybės trunka ilgiau kaip 120 kalendorinių dienų, tuomet bet kuri Sutarties šalis turi teisę nutraukti Sutartį įspėdama apie tai kitą šalį prieš 30 kalendorinių dienų. Jei pasibaigus šiam 30 dienų laikotarpiui nenugalimos jėgos (*force majeure*) aplinkybės vis dar yra, Sutartis nutraukiama ir pagal Sutarties sąlygas šalys atleidžiamos nuo tolesnio Sutarties vykdymo.

* + - 1. **SUTARTIES GALIOJIMAS**

12.1. Sutartis įsigalioja ją pasirašius ir galioja iki Užsakovas ir Rangovas įvykdys šioje Sutartyje numatytus įsipareigojimus arba kol bus nutrakta šioje Sutartyje numatytais pagrindais.

12.2. Jei bet kuri Sutarties nuostata taps ar bus pripažinta visiškai ar iš dalies negaliojančia, tai neturės įtakos kitų Sutarties nuostatų galiojimui.

12.3. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.

1. **SUTARTIES PAKEITIMAS**

13.1. Pirkimo sutarties sąlygos keičiamos vadovaujantis Lietuvos Respublikos viešųjų pirkimų įstatymo 89 straipsnio nuostatomis. Tais atvejais, kai Sutarties sąlygų keitimo būtinybės nebuvo įmanoma numatyti rengiant pirkimo dokumentus ir Sutarties sudarymo metu, Šalys gali keisti tik neesmines Sutarties sąlygas.

13.2. Užsakovas, esant būtinybei, gali įsigyti papildomų darbų vadovaudamasis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95. Papildomi darbai – tokie darbai, kurie nebuvo numatyti pirkimo dokumentuose, jeigu jie viršija 15 procentų sutarties vertės.

13.3. Papildomų darbų būtinumas turi būti pagrįstas dokumentais ir raštu suderintas su Užsakovu. Motyvuotą siūlymą dėl papildomų darbų būtinybės ir jį pagrindžiančius dokumentus Užsakovui raštu pateikia Rangovas. Užsakovas, išnagrinėjęs pateiktus papildomų darbų būtinybę pagrindžiančius dokumentus, papildomų darbų kainą nustato ir įformina papildomus darbus Kainodaros taisyklių nustatymo metodikoje nustatyta tvarka.

13.4. Jei faktinės aplinkybės neatitinka Kainodaros taisyklių nustatymo metodikos nustatytų sąlygų, papildomi darbai įsigyjami vykdant naują pirkimo procedūrą.

13.5. Sutarties Šalys gali, bet kurio atskiro Darbo atsisakyti arba Darbo apimtį sumažinti vadovaujantis tokia tvarka:

13.5.1. jei būtina / tikslinga atsisakyti atskiro Darbo, ar būtina / tikslinga mažinti Darbų apimtis, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal Sutarties 2.5.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina;

13.5.2. jei Sutartyje numatytą atskirą Darbą (ar jo dalį) būtina / tikslinga keisti kitu Darbu, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal Sutarties 2.5.1 papunktyje nurodytus Darbų kainų nustatymo būdus, bei siūlymą dėl keistinų Darbų, t. y. vietoje nevykdomų Darbų siūlomų atlikti Darbų lokalinę sąmatą, sudarytą pagal 2.5.1. papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina (jei reikia).

13.6. Pakeitimas įforminamas susitarimu ar protokolu dėl darbų pakeitimo, nurodant darbų pavadinimus, vienetus, kiekius, techninius sprendinius (pavyzdžiui, brėžinius ir kita), įkainių/kainų nustatymo pagrindimą ir skaičiavimą (vadovaujantis Sutarties 2.5.1 papunkčiu). Toks susitarimas ar protokolas turi būti patvirtintas ir pasirašytas Šalių ir laikomas sudėtine Sutarties dalimi.

1. **SUTARTIES ESMINIS PAŽEIDIMAS IR NUTRAUKIMAS**

14.1. Užsakovas privalo bet kuriuo šiame punkte išvardintu atveju arba aplinkybėms, prieš 15 dienų apie tai pranešęs Rangovui, nutraukti Sutartį dėl šių esminių sutarties pažeidimų:

14.1.1. Rangovas nepradeda laiku vykdyti šios Sutarties arba darbus atlieka taip lėtai, kad juos baigti iki termino pabaigos pasidaro aiškiai neįmanoma;

14.1.2. darbų atlikimo metu pasidaro aišku, kad jie nebus tinkami atlikti;

14.1.3. Rangovas per pagrįstai nustatytą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus;

14.1.4. Rangovas netenka teisės atlikti šioje Sutartyje nurodytus darbus, bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;

14.1.5. kitais sutartyje numatytais atvejais.

14.2. Užsakovui vienašališkai nutraukus Sutartį, Rangovas privalo perduoti iki Sutarties nutraukimo datos atliktus Darbus, Šalims pasirašant priėmimo – perdavimo aktą. Užsakovas privalo apmokėti už atliktus Darbus, iš mokėtinų sumų išskaičiuojant netesybas ir nuostolius.

14.3. Užsakovas turi teisę Lietuvos Respublikos viešųjų pirkimų įstatymo 90 straipsnyje nurodytais atvejais ir tvarka vienašališkai nutraukti Sutartį apie tai Rangovui pranešant raštu.

14.4. Rangovas gali bet kuriuo šiame punkte išvardintu atveju arba aplinkybėms, prieš 15 dienų apie tai raštu pranešęs Užsakovui, nutraukti Sutartį dėl šių esminių sutarties pažeidimų:

14.4.1. Užsakovas visiškai nevykdo savo įsipareigojimų pagal Sutartį;

14.5. Rangovo pasirinkimas nutraukti Sutartį neturi pažeisti kurių nors kitų iš Sutarties arba kitaip kylančių Rangovo teisių.

14.6. Šalys gali nutraukti Sutartį raštišku Šalių susitarimu. Sutartis nutraukiama Šalių susitarimu ir laikoma nutraukta Šalims pasirašius susitarimą;

14.7. Sutartis gali būti nutraukta kitais Lietuvos Respublikos Civilinio kodekso, kitų įstatymų ir šioje sutartyje numatytais atvejais.

1. **SUBRANGOVAI IR SUBRANGOVŲ KEITIMO TVARKA**

15.1. Dalies Sutartyje numatytų darbų, prekių ar paslaugų įvykdymui Rangovas subrangovų (subtiekėjų) nepasitelks. Sutarties vykdymo metu subrangovai (subtiekėjai) negalės būti įtraukiami, jei jie nebuvo pasitelkti sudarant sutartį.

1. **GINČŲ SPRENDIMAS**

16.1. Sutarties Šalys visus ginčus stengiasi išspręsti derybomis. Kilus ginčui, Sutarties Šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 30 dienų. Ginčas turi būti išspręstas per ne ilgesnį nei 60 dienų terminą nuo derybų pradžios. Jei ginčo išspręsti derybomis nepavyksta arba, jei kuri nors Šalis laiku neatsako į pasiūlymą ginčą spręsti derybomis, kita Šalis turi teisę, įspėdama apie tai kitą Šalį, pereiti prie kito ginčų sprendimo procedūros etapo. Su Sutartimi susiję ginčai, kurių nepavyksta išspręsti derybų keliu, sprendžiami teisme pagal Užsakovo buveinės vietą, vadovaujantis Lietuvos Respublikos įstatymais.

1. **KITOS SUTARTIES SĄLYGOS**

17.1. Vykdydamos šią sutartį, Šalys vadovaujasi Lietuvos Respublikos civiliniu kodeksu, įstatymais bei kitais teisės aktais. Sutartyje neaptarti klausimai sprendžiami aukščiau nurodytų teisės aktų nustatyta tvarka.

17.2. Šalys įsipareigoja apie rekvizitų pasikeitimus nedelsiant raštu pranešti kitai šaliai.

17.3. Visi šios Sutarties papildymai ir pakeitimai galioja, jei yra sudaryti ir patvirtinti abiejų Šalių. Visi susitarimai dėl Sutarties pakeitimo yra laikytini neatskiriama Sutarties dalimi.

17.4. Ši sutartis sudaryta lietuvių kalba, dviem egzemplioriais, kurių vienas saugomas Užsakovo, antras – Rangovo. Visi egzemplioriai turi vienodą juridinę galią.

17.5. Asmenys atsakingi už sutarties vykdymą – Užsakovo atstovasLinas Baublys, Techninės ūkinės tarnybos vedėjas, el. p.: [l.baublys@ligonine.lt](mailto:l.baublys@ligonine.lt); Rangovo atstovas direktorius Renatas Petkevičius, el. p. [elektrostrauka@gmail.com](mailto:elektrostrauka@gmail.com).

17.6. Už sutarties (sutarties pakeitimų) paskelbimą CVP IS atsakinga Užsakovo atstovas Edita Zagurskienė**,** Teisės ir viešųjų pirkimų grupės viešųjų pirkimų organizatorė, tel. +370 315 56365, [e.zagurskiene@ligonine.lt](mailto:e.zagurskiene@ligonine.lt).

17.7. Sutarties priedai:

17.7.1. Lokalinė sąmata, 2 lapai.

17.7.2. Protokolas dėl iki 1000V kabelių ir instaliacijos izoliacijos varžos matavimo, 1 lapas.

**18. ŠALIŲ REKVIZITAI IR PARAŠAI**

|  |  |  |  |
| --- | --- | --- | --- |
|  | |  | |
| **UŽSAKOVAS**  **VšĮ Alytaus apskrities S. Kudirkos ligoninė**  Adresas: Ligoninės g. 12, 62114 Alytus  Įmonės kodas 190272175  PVM kodas –  Tel.: +370 315 56301  El. p.: [alytus@ligonine.lt](mailto:alytus@ligonine.lt)  Direktorius  Svajūnas Žukauskas | **RANGOVAS**  **UAB Elektros trauka**  Adresas: Pulko g. 56, 62133 Alytus  Įmonės kodas 304945664  PVM kodas LT100012284012  Tel.: +370 604 71339  El. p.: [elektrostrauka@gmail.com](mailto:elektrostrauka@gmail.com)  Direktorius  Renatas Petkevičius | |
|  |  | |

Sutarties 2025.08.05 Nr. LS-77

Priedas Nr. 1

**LOKALINĖ SĄMATA**

*Kompleksas* Alytaus apskrities S. Kudirkos ligoninė

*Objektas:* Ligoninės g. 12, Alytus

*Žiniaraštis:* Avariniai elektros darbai

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **LOKALINĖ SĄMATA** | | | | | | | | |
|  |  |  | |  | |  | |  |
| **Eil Nr.** | **Pavadinimas** | **Mato vnt.** | | **Kiekis** | | **Kaina Eur be PVM, Vnt.** | | **Suma EUR be PVM** |
| **Kasimo darbai**: | | | | | | | | |
| 1 | Asfalto dangos ardymas/atstatymas | kompl. | | 1 | | 650,00 | | 650,00 |
| 2 | Šalto asfalto danga | kompl. | | 1 | | 415,00 | | 415,00 |
| 3 | Kryptinis gręžimas 1 linija | m | | 436 | | 36,00 | | 15 696,00 |
| 3 | Tranšėjos kasimas 4 kabelinėms linijoms | m | | 34 | | 26,70 | | 907,80 |
| 4 | Tranšėjos užkasimas 4 kabelinėms linijoms | m. | | 34 | | 15,40 | | 523,60 |
| 5 | Gerbūvio atstatymas | kompl | | 1 | | 670,00 | | 670,00 |
| Viso kasimo darbai: | | | | | | | | **18 862,40** |
| **Elektrotechninės medžiagos**: | | | | | | | | |
| 1 | Kabelio galinė mova | vnt. | | 4 | | 18,20 | | 72,80 |
| 2 | Varžtiniai antgaliai iki 300mm | vnt. | | 16 | | 25,60 | | 409,60 |
| 3 | Vamzdis HDPE 750N 125mm | m | | 576 | | 3,90 | | 2246,40 |
| 4 | Kabelis AL 4x240mm | m | | 324 | | 24,38 | | 7899,12 |
| 5 | Juosta ‘Kabelis“ | m | | 136 | | 0,30 | | 40,80 |
| 6 | Saugiklis NH2 | vnt. | | 6 | | 18,90 | | 113,40 |
| 7 | Pagalbinės medžiagos | kompl | | 1 | | 190,00 | | 190,00 |
| Viso medžiagos: | | | | | | | | **10972,12** |
| **Montavimo darbai**: | | | | | | | | |
| 1 | 0,4kV kab. galinės movos montavimas | vnt. | | 4 | | 45,00 | | 180,00 |
| 2 | Kabelio gyslų prijungimas prie aparatų | vnt. | | 16 | | 9,50 | | 152,00 |
| 3 | Vamzdžių tiesimas | m | | 136 | | 3,50 | | 476,00 |
| 4 | Kabelio tiesimas | m | | 324 | | 5,20 | | 1684,80 |
| 5 | Juostos „Kabelis“ tiesimas | m. | | 136 | | 0,50 | | 68,00 |
| 6 | Skylių gręžimas per pamatą | vnt. | | 4 | | 137,00 | | 548,00 |
| 7 | Skylių užtaisymas | vnt. | | 4 | | 30,00 | | 120,00 |
| 8 | Operatyviniai parjungimai | kompl. | | 1 | | 850,00 | | 850,00 |
| 10 | Mechanizmai, transporto išlaidos | kompl | | 1 | | 540,00 | | 540,00 |
| Viso darbai: | | | | | | | | **4618,80** |
| **Kitos išlaidos**: | | | | | | | | |
| 1 | Elektrotechniniai varžų matavimai | kompl. | | 1 | | 230,00 | | 230,00 |
| 2 | Projekto parengimas | kompl | | 1 | | 1 150,00 | | 1 150,00 |
| 3 | Topo nuotrauka | kompl | | 1 | | 600,00 | | 600,00 |
| 4 | Techninės dokumentacijos parengimas | kompl | | 1 | | 190,00 | | 190,00 |
| Viso: | | | | | | | | **2170,00** |
|  |  | |  | |  | |  |  |

– Jeigu apibūdinant pirkimo objektą nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“, tačiau lygiavertiškumo įrodymas tenka Rangovui.

– Jeigu apibūdinant pirkimo objektą nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

\_\_\_\_\_\_\_\_\_\_\_\_\_\_